معقوله حبيبي يشتري الغيري هديه وراح يهديها
افكر وحرك بروحي يسويها حبيبي ما يسويها
يربي حساس يكتل راح روحي تروح
لك معقوله هيجي يصير تاليها
شكل الروحي وصبر شحجي حتى ارتاح
وهاي ادموع عيني وين اوديها
كل ماعيد حب يفوت ذكرى تموت
وخلصت ذكرياتك ما احس بيها
عندي حساس كلي الغيري راح تروح
ومحضر هديه وراح تنطيها
عليك ايام حبنه ايام حبنه اثبتلي انا غلطان
او اي جذبه اصدك راح تحجيها
كلي لاغلط وحساسك الغلطان
كلي هيج دكه ما اسويها
كلي اعيون حبنه عرضن ورديت
وهدايانا القديمه محتفض بيها
كلي متاني جيتك رغم كل الصار
كلي حضنتك من تجي متانيها
كلي واني اسمع ونت ما خسران
بس نار البكلبي فدوه طفيها
اي ذكره قديمه اذكره حتى ارتاح
وكول ايامنا مايوم ناسيها
وكولن بعده يذكر والوفه ماراح
كول اي كلمه منك عيني بجيها
الله لايوفقه السوه هذ العيد
وذكرني بصفحتي الجنت طاويها
هسه تخيلك متحضر وملهوف
وهديتك على ذوقه يجوز شاريها
شدكله حبيبي كل سنه انت بخير
واله كلمة حبيبي راح تحجيها
شدكله حبيبي اعذرني عالتقصير
اوبعيونك الوكحه اعيونه ترضيها
الله لايوفقك كون هذ يصير
وكون تموت لو باجر تسويها
كون ثنينكم من ناري تشتعلون
ابنفس ناري الجبيره المشتعل بيها